Koloman Kolomi Geraldini

Koloman Kolomi Geraldini (* 24. október 1908, Terchová, Slovensko – † 27. október 1994, Miramar, Argentína) bol slovenský básnik, literárny kritik a prekladateľ.

V rokoch 1937 až 1945 pôsobil v Matici slovenskej ako blízky spolupracovník jej správcu Jozefa Cígera Hronského a tajomníkov Jozefa Cincíka, Františka Hrušovského a Stanislava Mečiara. Podieľal sa na založení tlačiarne Neografia.

Bol okresným veliteľom Hlinkovej gardy a členom Prezidentskej stráže Jozefa Tisa. Udalosti v čase SNP ho donútili, aby v roku 1945 odišiel do exilu a od roku 1948 žil v Argentíne. Je pochovaný na Národnom cintoríne v Martine.

Dielo 
Na ceste k démonom - básnická zbierka, 1932
Rosa v kalichu - básnická zbierka, 1936
Piesne spod Triglava - antológia slovinskej medzivojnovej lyriky, 1940
Za krížom - antológia modernej slovinskej prózy, 1942
Démonov návrat - výber z diel, 1991

Externé odkazy 
Terchovská sieň slávy

Slovenskí básnici
Slovenskí literárni kritici
Slovenskí prekladatelia
Slovenskí emigranti a exulanti
Argentínske osobnosti slovenského pôvodu
Osobnosti z Terchovej
Osobnosti Matice slovenskej
Pochovaní na Národnom cintoríne v Martine